R E P U B L I K A S R B I J A

NARODNA SKUPŠTINA

01 Broj 06-2/449-21

2. novembar 2021. godine

B e o g r a d

 **Z A P I S N I K**

**ŠESTE POSEBNE SEDNICE NARODNE SKUPŠTINE**

**REPUBLIKE SRBIJE U DVANAESTOM SAZIVU,**

**ODRŽANE 2. NOVEMBRA 2021. GODINE**

Sednica je počela u 11 časova i 5 minuta.

Sednici je predsedavao Ivica Dačić, predsednik Narodne skupštine Republike Srbije.

Predsednik je obavestio da je posebnu sednicu sazvao da bi se Narodnoj skupštini obratila predsednica Predstavničkog doma Republike Kipar, Njena Ekselencija gospođa Anita Dimitriju.

Nakon što je, u ime narodnih poslanika i u svoje ime, pozdravio Njenu Ekselenciju gospođu Anitu Dimitriju, uvažene članove delegacije Predstavničkog doma Republike Kipar i predstavnike diplomatskog kora u Republici Srbiji koji prisustvuju sednici, pozvao je Njenu Ekselenciju gospođu Anitu Dimitriju, predsednicu Predstavničkog doma Republike Kipar, da se obrati Narodnoj skupštini.

Po završenom obraćanju, predsednik Narodne skupštine se zahvalio Njenoj Ekselenciji gospođi Aniti Dimitriju, predsednici Predstavničkog doma Republike Kipar na obraćanju Narodnoj skupštini, a zatim je zaključio Šestu posebnu sednicu Narodne skupštine Republike Srbije u Dvanaestom sazivu.

Sednica je zaključena u 11 časova i 20 minuta.

GENERALNI SEKRETAR PREDSEDNIK

 Veljko Odalović Ivica Dačić